CELEX: 62014TN0671
Language: el
Date: 2014-09-19 00:00:00
Title: Υπόθεση T-671/14: Προσφυγή της 19ης Σεπτεμβρίου 2014 — Bayerische Motoren Werke κατά Επιτροπής

8.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 439/30
            
         Προσφυγή της 19ης Σεπτεμβρίου 2014 — Bayerische Motoren Werke κατά Επιτροπής
   (Υπόθεση T-671/14)
   (2014/C 439/41)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Bayerische Motoren Werke AG (Μόναχο, Γερμανία) (εκπρόσωποι: M. Rosenthal, G. Drauz και M. Schütte, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο
   
               —
            
            
               να ακυρώσει, βάσει του άρθρου 263, παράγραφος 4, ΣΛΕΕ, την απόφαση της 9ης Ιουλίου 2014 στην υπόθεση SA.32009 (2011/C), στο μέτρο που, με την απόφαση αυτή, το υπερβαίνον τα 17 εκατομμύρια ευρώ ποσό (2 8 2 57  273 ευρώ) της αιτηθείσας ενισχύσεως ύψους 4 5 2 57  273 ευρώ κρίνεται ως ασυμβίβαστο με την εσωτερική αγορά·
            
         
               —
            
            
               επικουρικώς: να ακυρώσει, βάσει του άρθρου 263, παράγραφος 4, ΣΛΕΕ, την απόφαση της 9ης Ιουλίου 2014 στην υπόθεση SA.32009 (2011/C) στο μέτρο που, με την απόφαση αυτή, το κατά το άρθρο 6, παράγραφος 2, του κανονισμού (ΕΚ) 800/2008 (1) μη χρήζον κοινοποιήσεως ποσό, ύψους 22,5 εκατομμυρίων ευρώ, κρίνεται ως ασυμβίβαστο με την εσωτερική αγορά·
            
         
               —
            
            
               να καταδικάσει την καθής στα δικαστικά έξοδα βάσει του άρθρου 87 του Κανονισμού Διαδικασίας του Γενικού Δικαστηρίου.
            
         
      Λόγοι και κύρια επιχειρήματα
   
   Προς στήριξη της προσφυγής, η προσφεύγουσα προβάλλει τους ακόλουθους λόγους ακυρώσεως.
   
               1.
            
            
               Πρώτος λόγος ακυρώσεως: Παράβαση του άρθρου 108, παράγραφος 3, ΣΛΕΕ
               
                           —
                        
                        
                           Η προσφεύγουσα υποστηρίζει ότι η καθής παρέβη το άρθρο 108, παράγραφος 3, ΣΛΕΕ, καθόσον παρέβη την υποχρέωσή της για επιμελή και απροκατάληπτη εξέταση και δέχθηκε έτσι εν συνεχεία ότι η ανακοίνωση περί ενδελεχούς εξετάσεως μεγάλων επενδυτικών σχεδίων έχει πλήρη εφαρμογή.
                        
                     
                           —
                        
                        
                           Η προσφεύγουσα υποστηρίζει ακόμη ότι εφόσον είχε εκτιμηθεί σωστά η θέση της στην αγορά δεν θα μπορούσε να πραγματοποιηθεί ενδελεχής εξέταση. Η πραγματοποίηση της ενδελεχούς εξετάσεως χωρίς προηγούμενο προσδιορισμό της θέσεως στην αγορά και η εξ αυτής απορρέουσα άνιση μεταχείριση της προσφεύγουσας στοιχειοθετούν πρόδηλη πλάνη εκτιμήσεως.
                        
                     
         
               2.
            
            
               Δεύτερος λόγος ακυρώσεως: Παράβαση του άρθρου 107, παράγραφος 3, στοιχείο γ', ΣΛΕΕ
               
                           —
                        
                        
                           Η προσφεύγουσα υποστηρίζει περαιτέρω ότι η καθής παρέβη το άρθρο 107, παράγραφος 3, στοιχείο γ', ΣΛΕΕ, καθόσον, κατά πρόδηλη πλάνη, περιόρισε τα δημιουργούμενα κίνητρα και τη σκοπιμότητα της ενισχύσεως στην εκ των προτέρων υπολογισθείσα σε 17 εκατομμύρια ευρώ διαφορά κόστους μεταξύ Μονάχου και Λειψίας.
                        
                     
                           —
                        
                        
                           Στο πλαίσιο αυτό, η προσφεύγουσα εκθέτει ότι η πραγματοποιηθείσα από την καθής ενδελεχής εξέταση, την οποία χαρακτηρίζει η προσκόλληση, κατά τρόπο αυτοματοποιημένο, στην ως άνω διαφορά κόστους, στοιχειοθετεί πρόδηλη πλάνη εκτιμήσεως, που κατ’ αποτέλεσμα εμπόδισε τη νομικώς ορθή άσκηση της διακριτικής ευχέρειας, ιδίως κατά την εκτίμηση της σκοπιμότητας και των συνεπειών της ενισχύσεως.
                        
                     
         
               3.
            
            
               Επικουρικός λόγος ακυρώσεως: Παράβαση του άρθρου 108, παράγραφος 3, ΣΛΕΕ και του κανονισμού 800/2008
               
                           —
                        
                        
                           Η προσφεύγουσα υποστηρίζει επικουρικώς ότι η καθής παρέβη το άρθρο 108, παράγραφος 3, ΣΛΕΕ και τον κανονισμό 800/2008 στο μέτρο που, κατά πρόδηλη πλάνη, απαγόρευσε στην Ομοσπονδιακή Δημοκρατία της Γερμανίας να χορηγήσει στην προσφεύγουσα ενίσχυση βάσει του επιτραπέντος καθεστώτος ενισχύσεων του Investitionszulagengesetz [νόμου για τις ενισχύσεις των επενδύσεων] όσον αφορά ύψος χαμηλότερο του ορίου κοινοποιήσεως των 22,5 εκατομμυρίων ευρώ.
                        
                     
                           —
                        
                        
                           Ο περιορισμός αυτός του ύψους της ενισχύσεως σε επίπεδο χαμηλότερο του ορίου κοινοποιήσεως συνιστά κατά τη γνώμη της προσφεύγουσας πρόδηλη πλάνη εκτιμήσεως, διά της οποίας η καθής υπερέβη τις εξουσίες της και αντιμετώπισε την προσφεύγουσα κατά τρόπο που συνεπάγεται δυσμενή διάκριση έναντι αποδεκτών ενισχύσεων οι οποίοι έχουν λάβει το μη χρήζον κοινοποιήσεως ποσό των 22,5 εκατομμυρίων ευρώ.
                        
                     
         
      (1)  Κανονισμός (ΕΚ) 800/2008 της Επιτροπής, της 6ης Αυγούστου 2008, για την κήρυξη ορισμένων κατηγοριών ενισχύσεων ως συμβατών με την κοινή αγορά κατ’ εφαρμογή των άρθρων 87 και 88 της Συνθήκης (Γενικός κανονισμός απαλλαγής κατά κατηγορία) (ΕΕ L 214, σ. 3).